CELEX: 32016D1811
Language: hu
Date: 2016-10-11 00:00:00
Title: A Bizottság (EU) 2016/1811 végrehajtási határozata (2016. október 11.) a 93/52/EGK határozat II. mellékletének az olaszországi Puglia régió Brindisi megyéje hivatalosan brucellózistól (B. melitensis) mentesnek nyilvánítása tekintetében történő módosításáról (az értesítés a C(2016) 6290. számú dokumentummal történt) (EGT-vonatkozású szöveg)

13.10.2016   
            
            
               HU
            
            
               Az Európai Unió Hivatalos Lapja
            
            
               L 276/11
            
         A BIZOTTSÁG (EU) 2016/1811 VÉGREHAJTÁSI HATÁROZATA
   (2016. október 11.)
   a 93/52/EGK határozat II. mellékletének az olaszországi Puglia régió Brindisi megyéje hivatalosan brucellózistól (B. melitensis) mentesnek nyilvánítása tekintetében történő módosításáról
   
      
         (az értesítés a C(2016) 6290. számú dokumentummal történt)
      
   
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a juh- és kecskefélék Közösségen belüli kereskedelmére irányadó állat-egészségügyi feltételekről szóló, 1991. január 28-i 91/68/EGK tanácsi irányelvre (1) és különösen annak A. melléklete 1. fejezetének II. szakaszára,
   mivel:
   
               (1)
            
            
               A 91/68/EGK irányelv meghatározza a juh- és kecskefélék Unión belüli kereskedelmére irányadó állat-egészségügyi feltételeket. Az irányelv meghatározza továbbá a tagállamok vagy azok régiói hivatalosan brucellózistól mentesnek való nyilvánításához szükséges feltételeket.
            
         
               (2)
            
            
               A 93/52/EGK bizottsági határozat (2) II. melléklete felsorolja a tagállamok azon régióit, amelyeket a 91/68/EGK irányelvnek megfelelően hivatalosan brucellózistól (B. melitensis) mentesnek nyilvánítottak. A 91/68/EGK irányelv 2. cikkének 14. pontja Olaszország tekintetében a régiót többek között az említett tagállam azon részeként határozza meg, amely magában foglal legalább egy megyét.
            
         
               (3)
            
            
               Annak érdekében, hogy Puglia régió Brindisi megyéjét hivatalosan brucellózistól (B. melitensis) mentesnek lehessen nyilvánítani, Olaszország olyan dokumentumokat nyújtott be a Bizottságnak, amelyek igazolják, hogy az említett megye megfelel a 91/68/EGK irányelvben előírt követelményeknek. Az Olaszország által benyújtott dokumentumok értékelése alapján Puglia régió Brindisi megyéjét hivatalosan brucellózistól (B. melitensis) mentesnek kell nyilvánítani.
            
         
               (4)
            
            
               A 93/52/EGK határozat II. mellékletében az Olaszországra vonatkozó bejegyzést ezért ennek megfelelően módosítani kell.
            
         
               (5)
            
            
               Az e határozatban előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,
            
         ELFOGADTA EZT A HATÁROZATOT:
   1. cikk
   A 93/52/EGK határozat II. melléklete e határozat mellékletének megfelelően módosul.
   2. cikk
   Ennek a határozatnak a tagállamok a címzettjei.
   
      Kelt Brüsszelben, 2016. október 11-én.
      
         
            a Bizottság részéről
         
         Vytenis ANDRIUKAITIS
         
            a Bizottság tagja
         
      
   
   
      (1)  HL L 46., 1991.2.19., 19. o.
   
   
      (2)  A Bizottság 1992. december 21-i 93/52/EGK határozata egyes tagállamok vagy régiók brucellózisra (B. melitensis) vonatkozó követelményeknek való megfelelősége rögzítéséről és hivatalosan brucellózismentes tagállammá, illetve régióvá nyilvánításáról (HL L 13., 1993.1.21., 14. o.).
   
      MELLÉKLET
      A 93/52/EGK határozat II. mellékletében az Olaszországra vonatkozó bejegyzés helyébe a következő szöveg lép:
      „Olaszországban:
      
                  —
               
               
                  Abruzzo régió: Pescara megye,
               
            
                  —
               
               
                  Bolzano megye,
               
            
                  —
               
               
                  Emilia-Romagna régió,
               
            
                  —
               
               
                  Friuli-Venezia Giulia régió,
               
            
                  —
               
               
                  Lazio régió,
               
            
                  —
               
               
                  Liguria régió,
               
            
                  —
               
               
                  Lombardia régió,
               
            
                  —
               
               
                  Marche régió,
               
            
                  —
               
               
                  Molise régió,
               
            
                  —
               
               
                  Piemont régió,
               
            
                  —
               
               
                  Puglia régió: Brindisi megye,
               
            
                  —
               
               
                  Szardínia régió,
               
            
                  —
               
               
                  Toszkána régió,
               
            
                  —
               
               
                  Trento megye,
               
            
                  —
               
               
                  Umbria régió,
               
            
                  —
               
               
                  Valle d'Aosta régió,
               
            
                  —
               
               
                  Veneto régió.”